CELEX: 62022TN0020
Language: fi
Date: 2022-01-12 00:00:00
Title: Asia T-20/22: Kanne 12.1.2022 – NW v. komissio

28.2.2022   
            
            
               FI
            
            
               Euroopan unionin virallinen lehti
            
            
               C 95/42
            
         
      Kanne 12.1.2022 – NW v. komissio
      (Asia T-20/22)
      (2022/C 95/59)
      Oikeudenkäyntikieli: ranska
      
         Asianosaiset
      
      
         Kantaja: NW (edustaja: asianajaja M. Velardo)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaiset päätökset siltä osin kuin ne koskevat kantajalle maksettujen määrien takaisinperintää,
               
            
                  —
               
               
                  määräämään, että komission on palautettava takaisinperityt määrät kantajalle,
               
            
                  —
               
               
                  velvoittamaan komission korvaamaan oikeudenkäyntikulut,
               
            
                  —
               
               
                  toissijaisesti kumoamaan riidanalaiset päätökset siltä osin kuin ne koskevat 3 986,72 euron takaisinperintää,
               
            
                  —
               
               
                  määräämään, että kantajalle maksettaville määrille maksetaan korkoa siitä hetkestä alkaen, kun määrät olisi tullut maksaa hänelle, siihen saakka, kunnes ne on tosiasiassa maksettu, ja
               
            
                  —
               
               
                  siinä tapauksessa, että unionin yleinen tuomioistuin hylkäisi kanteen, määräämään kohtuussääntöä soveltaen, että komission on vastattava ainakin omista oikeudenkäyntikuluistaan ja kantajan kuluista työjärjestyksen 135 artiklan mukaisesti, kun otetaan huomioon, että henkilökohtaisten etuuksien hallinto- ja maksutoimisto (PMO) on ajan mittaan syyllistynyt useisiin sääntöjenvastaisuuksiin, se, että ”verovähennyksiä ei ole helppo havaita palkkalaskelmasta”, PMO:n antamat vakuuttelut kantajalle, kantajan vilpitön mieli, jonka hallinto on hyväksynyt, ja se, että kantaja (jolla ei ollut mitään syytä epäillä palkkatasoansa) on asianomaisina vuosina tehnyt kyseistä palkkatasoa vastaavia taloudellisia sitoumuksia (kuten ottanut asuntolainan ostaakseen perheellensä talon).
               
            
         Oikeudelliset perusteet ja pääasialliset perustelut
      
      Kantaja vetoaa kolmeen kanneperusteeseen kanteensa tueksi, joka koskee komission 6.4.2021, 9.4.2021 ja 4.5.2021 tekemiä päätöksiä, joiden mukaan kantajalle lasten perusteella myönnetyn verovähennyksen vuoksi aiheettomin perustein maksetut määrät peritään takaisin.
      
                  1)
               
               
                  Ensimmäinen kanneperuste, jonka mukaan Euroopan unionin virkamiehiin sovellettavien henkilöstösääntöjen 85 artiklaa on tulkittu ja sovellettu virheellisesti. Kantaja katsoo tältä osin, että kyseisen 85 artiklan edellytykset aiheettomin perustein maksettujen määrien takaisinperinnälle eivät täyty.
               
            
                  2)
               
               
                  Toinen kanneperuste, jonka mukaan luottamuksensuojan periaatetta on loukattu, koska asianomaisesta oikeuskäytännöstä seuraavat kolme edellytystä kyseisen periaatteen soveltamiselle täyttyvät nyt käsiteltävässä asiassa.
               
            
                  3)
               
               
                  Kolmas kanneperuste, jonka mukaan perustelut ovat puutteelliset.